text: Kui vahepeal ei juhtu imet, saavad töökeskused tegutseda veel juunikuuni. Siis jääb üle maksta kõigile töötajatele koondamistasu. Ly on siingi üritanud probleemile lahendust leida ja esitanud suhtlusportaalis Facebook üleskutse toetada Maarja küla töökeskuste tegemisi. Reedese seisuga oli postitust jagatud üle 12 000 korra ning Maarja küla arvele laekunud 85 eurot. "See on pisike summa, kuid näitab inimeste head tahet," ei lase Ly Mikheim nina norgu. Sest teine tema lemmikütlemisi on: „Kui oled kaelast saati sita sees, mis sa enam muretsed."